01/12/2021 | Administración LocalMunicipal
Narón
Intervención
Edicto de expediente de proposta de arquivo, expedientes garantías canceladas e con documentación non retirada polos interesados de 2021

EDICTO O Alcaldía ditou, con data de 26.11.2021, resolución na que se presta aprobación á Instrucción da TEsourería da Caixa municipal de garantías e depósitos do Concello de Narón nos seguintes termos literais: “INSTRUCCIÓN DE TESOURERÍA DA CAIXA MUNICIPAL DE GARANTÍAS E DEPÓSITOS DO CONCELLO DE NARÓN CAPÍTULO I.–DISPOSICIÓNS XERAIS ARTIGO 1.–ÁMBITO DE APLICACIÓN.1. Ante a Caixa de Garantías e Depósitos deste Concello (en adiante Caixa), poderán presentarse as garantías e depósitos que deban constituirse a favor de: a) O Concello e os seus organismos autónomos, salvo nos caos en que deba constituirse ante un órgano administrativo diferente dacordo coa normativa que resulte de aplicación en cada caso. b) Outras Administracións Públicas, sempre que se prevea mediante convenio entre este Concello e a Administración correspondente. c) Asemade, constituiranse ante a Caixa os depósitos que se establezan mediante normas especiales, dacordo co previsto neste regulamento cando, segundo o ordenamento xurídico, deban situarse baixo a custodia deste Concello.2. A Tesourería non admitirá ningunha outra garantía constituida a favor de entes diferentes dos mencionados.3. Os depósitos non deivindicarán xuro algún nin os resgardos representativos da súa constitución serán transmisibles a terceiros. ARTIGO 2.–ORGANIZACIÓN ADMINISTRATIVA.1. A Caixa é unha unidade administrativa integrada na Tesourería municipal, na forma que a organización municipal estableza en cada caso, de conformidade co establecido no artigo 5 do Real Decreto 128/2018, do 16 de marzo, polo que se regula o réxime xurídico dos funcionarios de administración local con habilitación de carácter nacional. ARTIGO 3.–FINALIDADE DA GARANTÍA.1. A garantía responderá do cumprimento das obrigas que establezan as normas en virtude da que se constituiu, nos termos nos que as mesmas dispoñan e dacordo co establecido no Real Decreto 937/2020, do 27 de outubro, polo que se aproba o Regulamento da Caixa Xeral de Depósitos, correspondendo á Unidade Administrativa que requira a súa constitución determinar a súa suficiencia respecto daquelas. ARTIGO 4.–CONTABILIZACIÓN DAS OPERACIÓNS RELATIVAS GARANTÍAS E DEPÓSITOS.1. As funcións desenroladas no presente regulamento están suxeitas ao réxime de contabilidade pública. ARTIGO 5.–OUTROS DEPÓSITOS.1. Poderán constiuírse ante a Caixa por particulares, órganos administrativos, organismos autónomos e entes públicos, como consecuencia de: a) Os derivados dos procedementos de expropiación forzosa tramitados polo Concello nos supostos previstos na Lei de Expropiación Forzosa. b) O procedemento de enaxenación dos bens embargados, previsto no Regulamento Xeral de Recadación. c) A consignación do pago da débeda no procedemento de recadación, que establece o artigo 43 do Regulamento Xeral de Recadación. d) Diñeiro efectivo atopado na via pública, acompañándose informe emitido polo Servicio da Policía Local. e) Calesquera outros supostos que por lei, disposición regulamentaria, acto administrativo ou resolución xudicial se determinen. ARTIGO 6.–MODALIDADES DE GARANTÍAS.1. As garantías que deban constiuirse ante a Caixa poderán consistir en: a) Efectivo. b) Valores de débeda do Estado. c) Avales presentados por entidade de crédito ou sociedades de garantía recíproca. d) Seguros de caución outorgados por entidades aseguradoras.2. A persona ou entidade que manteña unha garantía na Caixa poderá sustiuir a súa modalidade dacordo co previsto neste Regulamento. Neste caso, con anterioridade á devolución da garantía constiuida deberá de estar constituida a nova.3. A constitución da garantía en efectivo quedará acreditada mediante o xustificante de pago que emita a entidade bancaria onde se produza o ingreso.4. A data de constitución da garantía en efectivo será aquela na que se produza o seu ingreso na entidade bancaria. CAPÍTULO II.–CONSTITUCIÓN ARTIGO 7.–ESIXIBILIDADE. Os terceiros virán obrigados a prestar garantía ante o Concello de Narón nos seguintes casos:  Nos supostos e polos importes en que así veña establecido na normativa de aplicación, xa se trate de expedientes de contratación administrativa, interposición de recursos, fraccionamento ou aprazamento de pago de débedas, xestión urbanística, etc.  Nos supostos e polos importes que se establezan como consecuencia de actos administrativos concretos procedentes de acordos de órganos colexiados, resolucións, etc. ARTIGO 8.–CONSTITUCIÓN DE GARANTÍAS PROVISIONAIS. No caso de garantías provisionais en metálico, o terceiro virá obrigado a realizar o seu ingreso nas entidade ou entidades bancarias que determine a Tesourería, directamente ou mediante documento de ingreso no modelo normalizado. Os fondos derivados das garantías en metálico non quedan excluidos da aplicación do principio de de unidade de caixa. As garantías provisionais prestadas en forma de aval, seguro de caución ou valores, constituiranse directamente ante o órgano de contratación, ou unidade xestora do expediente incorporándose ao seu expediente correspondente. Estas garantías provisionais están suxeitas aos mesmos requisitos formais, materiais e de suficiencia que os esixidos para as garantías definitivas, especiales ou complementarias. ARTIGO 9.–CONSTITUCIÓN DE GARANTÍAS DEFINITIVAS, ESPECIALES OU COMPLEMENTARIAS. As garantías definitivas, especiales ou complementarias constituiranse ante a Tesourería municipal e serán custodiadas pola mesma. Nos procedementos de contratación, as garantías provisionais e definitivas correspondentes a licitacións presentadas por Unións Temporais de Empresas que ainda non formalizaran en escritura pública a súa unión, poderán constiuirse por unha ou varias das empresas participantes, sempre que no seu conxunto alcance a contía requerida e garantice solidariamente a todos os integrantes da unión temporal. A Tesourería entregará un resgardo de constitución con meros efectos acreditativos de ésta á persona ou entidade constituínte. Para proceder á constitución de calesqueira tipo de garantía, a persona ou entidade constiuínte deberá de exhibir o documento que acredite a orde administrativa do depósito da mesma ou a licitación pública onde se cuantifique o importe a consignar. A persona física ou xurídica depositante da garantía, con excepción das provisionais en forma de aval, seguro de caución ou valores que se incorporarán directamente ao expediente, acreditarán a súa constitución ante o órgano a cuxa disposición se constitúa. O negociado responsable do procedemento a que afecta a garantía depositada, será o que conformará a validez da garantía en canto ao seu importe, idoneidade do depositante, data de constitución, concepto ou descripción e poderes bastantes. ARTIGO 10.–GARANTÍAS EN EFECTIVO. O ingreso da garantía constiuida poderá realizarse mediante ingreso na entidade ou entidades bancarias que determine a Tesourería ou mediante documento normalizado adaptado á normativa do Caderno 60 da serie “Normas e procedementos bancarios” da Asociación Española de Banca, ou norma que o sobstitúa. ARTIGO 11.–GARANTÍAS DISTINTAS A INGRESOS EN METÁLICO.1. Consideracións xerais:  Deberán ser autorizados por apoderados que teñan poderes suficientes para obrigar plenamente. Estos poderes deberán de estar bastanteados previamente pola Secretaría Xeral do Concello, ou por fedatario publico  Toda persona física ou xurídica que desexe constituir unha garantía poderá facelo sempre que o aval ou contrato de seguro de caución cumpra todos os requisitos en canto ao seu contido material, en atención ao que o órgano competente lle requirise, así como o seu contido formal.  As garantías constituídas en valores ou outras das sinaladas nos artigos respectivos deste regulamento, acreditaranse ante o órgano que os esixe co resgardo expedido pola Tesourería da aplicación de contabilidade Sical.2. Incidencias.  No caso de garantías non prestadas en efectivo, se a entidade garante (avalista ou aseguradora) fora declarada en concurso de acreedores, ou quedara sen efecto a autorización administrativa para o exercizo da súa actividade ou se por calesqueira outra razón allea á vontade do garantizado ou do garante a garantía constituida non ten ou perde validez ou vixencia, ou se pon en risco grave a protección que a garantía debe outorgar, o obrigado a prestar garantía deberá de sustituir dita garantía sen necesidade de que medie requerimento algún por parte da Administración por outra de igual modalidade ou outra de entre as recollida nas presentes normas, no prazo máximo de tres meses dende que se declare ou se producirá algunha das circunstancias citadas.  Nos supostos de declaración de concurso de acreedores ou de perda da autorización administrativa, o prazo previsto no parágrafo anterior computarase dende que se produza a declaración ou a perda. No resto de casos referidos, conocida a incidencia, a autoridade, previa audiencia, poderá solicitar aos interesados a sustitución da garantía. ARTIGO 12.–GARANTÍAS PRESTADAS MEDIANTE AVAL.1. Sólo se admitirán garantías na modalidade de aval cando o avalista sexa unha entidade de crédito, un establecemento financiero de crédito ou unha sociedade de garantía recíproca debidamente autorizados para operar en España e inscritos nos rexistros correspondentes.2. Os avales deberán de reunir as seguintes características: a) O aval deber ser solidario respecto ao obrigado principal, con renuncia expresa ao beneficio de excusión e pagadeiro ao primeiro requerimento da Administración b) O aval será de duración indefinida, pemanecendo vixente ata que o órgano a cuxa disposición se constitúa resolva expresamente declarar a extinción da obriga garantida e a cancelación do aval. Coa excepción daqueles supostos de vixencia determinada, previamente autorizados pola Tesourería.3. As entidades que garantan obrigas de aval deberán de cumprir os seguintes requisitos: a) Non atoparse en situación de mora como consecuencia do impago de obrigas derivadas da incautación de anteriores avais. b) Non ter solicitado a declaración de concurso voluntario, non ter sido declarado insolvente en calesqueira procedemento, non ter sido declarado en concurso de acreedoores, non estar suxeito a intervención xudicial e non atoparse inhabilitado conforme á lexislación concursal, sen que tivera concluido o periodo de inhabilitación fixado na sentencia de cualificación do concurso de acreedores. c) Non atoparse suspendida nin revogada a autorización administrativa para o desenrolo da actividade. d) Non superar o límite de importes avalados que estableza o Ministerio de Asuntos Económicos e Transformación Dixital ( ou o Ministerio competente que corresponda en cada momento) en función das condicións económicas e de solvencia das entidades avalistas. e) Os avais eberán ser autorizados por apoderados da entidade avalista que teñan poder suficiente para obligala plenamente e bastanteados segundo o sinalado na presente disposición. ARTIGO 13.–GARANTÍAS PRESENTADAS MEDIANTE SEGURO DE CAUCIÓN.1. Poderá empregarse esta modalidade de garantía sempre que sexa outorgada por entidade de seguros autorizada pola Dirección Xeral de Seguros do Ministerio competente na materia.2. O modelo de contrato de seguro de caución, terá as seguintes características: a) A persona ou entidade obrigada a presentar garantía terá a condición de tomador do seguro e a Administración a cuxa disposición se constitúa a garantía a de asegurado. b) Fará consta de forma expresa as circunstancias seguintes:  O asegurador non poderá opoñer á Administración o impago da prima polo tomador ou calesqueira outra excepción derivadas da súa relación con este.  A falta de pago da prima non dará dereito á aseguradora a resolver o contrato, nin este quedará extinguido, nin a cobertura suspendida, nin esta liberada da súa obriga caso de que se produza o sinistro consistente nas circunstancias en virtude das cales deba facerse efectiva a garantía.  O asegurador asume o compromiso de indemnizar ao asegurado ao primeiro requerimento da Caixa nos termos establecidos na Lei.  Que o contrato de seguro non quedará extinguido, nin a cobertura da aseguradora suspendida, nin a aseguradora liberada da súa obriga no caso de que se produza o evento cuxo risco é obxeto de cobertura.3. A duración do contrato de seguro coincidirá coa da obriga garantida e non poderá ser superior a dez anos, conforme ao previsto na Lei 50/1980, do 8 de a outubro de Contrato de Seguro. Se a duración da obriga garantida superase os dez anos, o obrigado deberá de prestar nova garantía durante o último mes do prazo indicado, salvo que se acredite debidamente a prórroga do contrato de seguro.4. Os seguros de caución deberán ser autorizados por apoderados da entidade aseguradora que teñan poder suficiente para obligala plenamente.5. A garantía surtirá efectos ata que o asegurado, ou quen actúe no seu nome, autorice expresamente a súa cancelación ou devolución.6. A garantía deberá de constituirse na forma de certificado individual de seguro, coa mesma extensión e garantías que as resultantes da póliza. Dito certificado individual deberá de facer referencia expresa a que a falta de pago da prima, sexa única, primeira ou seguintes, non dará dereito ao asegurador a resolver o contrato, nin este quedará extinguido, nin a cobertura do asegurador suspendida, nin este liberado da súa obriga, caso de que o asegurador deba facer efectiva a garantía, así como a que o asegurador non poderá opoñer ao asegurado as excepcións que poidan corresponder contra o tomador do seguro.7. As entidades que garantan obrigas mediante seguro de caución, haberán de cumprir os requistos a que fai referencia o artigo 12.3 desta instrucción. ARTIGO 14.–GARANTÍAS MEDIANTE VALORES. Para a constitución de garantías mediante valores, estarase ao disposto nos artigos 34 e seguintes do Real Decreto 937/2020, do 27 de outubro, polo que se aproba o Regulamento da Caixa xeral de Depósitos. ARTIGO 15.–GARANTÍAS EN MATERIA DE RECADACIÓN.1. Determinaranse conforme se establece na Ordenanza Xeral de Recadación e resto de normativa tributaria e recadatoria aplicable.2. Fianza personal e solidaria. Nestos casos, e coas limitacións que a propia normativa do Concello admita a fianza personal e solidaria, esta deberá ser presentada por dous contribuíntes da localidade de recoñecida solvencia. A solvencia acreditarase mediante certificación de non estar os avalistas incursos en via de prema por débeda municipal nos últimos tres anos, expedida pola Recadación municipal. Estas fianzas personales quedarán custodiadas no correspondente expediente administrativo. ARTIGO 16.–PROCEDEMENTO DE CONSTITUCIÓN.1. A unidade administrativa que xera a obriga de constituir garantía, ademáis de notificar ao interesado, deberá de remitir copia do requerimento ou do acordo, no seu caso, á Tesourería municipal incorporando o nome completo ou razón social do terceiro, NIF ou CIF, o importe e o concepto polo que se ten que constituir garantía.2. Ante a Tesourería municipal, deberá de comparecer o interesado incorporando, ben o documento de ingreso se se efectuou en metálico, ben o documento de garantía.3. Respecto ao documento de aval, seguro de caución ou valores, a Tesourería realizará nese mesmo momento da comparecencia as seguintes comprobacións:  Revisar o contido formal obrigatorio previsto na normativa de aplicación. No caso de que a garantía adoleza dalgún dos requisitos mencionados, non poderá constituirse a garantía pola Tesourería municipal, o cal non suporá a interrupción do prazo se a constitución estivese sometida a termo.4. Efectuadas as anteriores comprobacións, a Tesourería porá a disposición da unidade administrativa correspondente a garantía aos efectos de que por esta se valore a suficiencia da mesma no seo do expediente a que se atopa afecta, entregando o documento contable correspondente, cuxa carta de pago se entregará ao interesado.5. Cando a solicitude do interesado, o ingreso da fianza en metálico se desexe realizar por compensación de débedas, estas deberán de ser líquidas, vencidas e esixibles, e a constitución non poderá producirse ata que fora dictada a correspondente resolución de compensación favorable polo órgano competente, non producindo a solicitude de compensación efectos suspensivos se a constitución estivese sometida a termo. CAPÍTULO III.–SUBSTITUCIÓN, CANCELACIÓN E DEVOLUCIÓN DE GARANTÍAS ARTIGO 17.–SUBSTITUCIÓN DE GARANTÍAS.1. A sustitución da modalidade baixo a que se constituiu unha garantía requerirá a petición por escrito do interesado e, en todo caso, a resolución favorable da unidade administrativa a cuxo favor se constituiu, co informe previo da Tesourería sobre a vixencia da garantía que se pretende sustituir, así como da inexistencia de embargo nos termos do artigo 65.3 do Real Decreto 1098/2001, do 12 de outubro, polo que se aproba o Regulamento da Lei de contratos das Administracións Públicas. No mesmo acordo aprobando a sustitución poderá acordarse igualmente a devolución, no seu caso, da garantía primitiva condicionada, en todo caso, á constitución de nova garantía. ARTIGO 18.–CANCELACIÓN E DEVOLUCIÓN DE GARANTÍAS.1. As fianzas provisionais constituídas con motivo dun expediente de contratación, ou de calesqueira outra natureza, que non consten depositadas na Tesourería municipal, serán devoltas de oficio directamente ao interesado pola Unidade Administrativa correspondente, de conformidade aos acordos adoptados ao efecto no propio expediente.2. Conforme á normativa reguladora, a unidade administrativa a cuxa disposición se constituiu a garantía definitiva, acordará previa fiscalización da intervención municipal, a cancelación desta mediante resolución facendo constar no expediente: que a garantía figura ingresada/depositada e non foi devolta, se constan dilixencias de embargo ou declaración de concurso de acreedores do interesado e se existen débedas en executiva na Recadación municipal segundo o informe que se emita ao efecto pola Tesourería.3. O acordo ou resolución de cancelación trasladarase á Caixa para que esta o reflicta nos rexistros contables e proceda á súa devolución, sempre que se comprobe que non consta traba ou embargo sobre a mesma, xa que neste caso farase constar dita circunstancia na resolución procedéndose ao embargo da garantía. Neste caso, a tramitación corresponderá a Tesourería a cal trasladará a resolución de orde de retención da garantía e denegación da devolución ao órgano de contratación, ao interesado e á entidade embargante.4. Unha vez acordada a cancelación da garantía, esta poderá ser devolta pola Tesourería ben procedendo ao pago do importe se esta se constituiu en metálico, ben mediante a devolución do aval ou seguro de caución, en cuxo caso haberá que presentar a seguinte documentación:  Se a garantía estivese a nome de persona física, poderá recollelo o interesado personalmente aportando o seu DNI ou ben outra persona acreditando a representación cunha autorización do interesado con fotocopia do seu DNI e o DNI do representante.  Se a garantía estivese a nome de persona xurídica, poderá recollelo o representante da empresa presentando poder orixinal ou copia onde se acredite dita circunstancia e o seu DNI, ou outra persona, en cuxo caso deberá ter autorización do apoderado da empresa e adxuntando os poderes da empresa, DNI do apoderado e da persona autorizada.  Se se solicita a devolución por correo postal certificado, deberase realizar petición expresa polo interesado acompañando a documentación a que fai referencia os apartados anteriores segundo o caso.5. No caso de procedementos de contratación, a Tesourería absterase de devolver as garantías en metálico ou en valores, aínda cando resultase procedente por inexistencia de responsabilidades derivadas do contrato, cando mediara providencia de embargo dicada por órgano xudicial ou administrativo. A estos efectos, as dilixencias de embargo que cheguen ao Concello por parte de órgano xudicial ou administrativo, unha vez rexistrados e datados de entrada, pásanse á Tesourería para o seu rexistro na aplicación de contabilidade SICAL, no módulo correspondente.6. Cando se trate de depósitos e o perceptor ou perceptores da devolución sexan distintos de quen figure como titular ou propietario do efectivo, ou como constituínte ou garantizado, se ambos non coincidiran, ou dos que aparezan dalgún xeito no resgardo de constitución como beneficiarios, deberá de acompañarse á orde de cancelación certificación acreditativa que xustifique tal extremo, expedida pola unidade administrativa que da a orde de cancelación.7. A devolución de garantías en efectivo, realizarase mediante transferencia bancaria á conta corrente do interesado de conformidade cos datos recollidos na “Ficha de terceiro”. No caso de existencia de débedas en executiva, procederase de oficio á compensación das débedas e créditos recíprocos.8. No caso de falta de localización ou de non presentación do depositante para efectuar a retirada da garantía ante a Tesourería e unha vez extinguidas as responsabilidades ás que quede afecta a garantía, poderase proceder á devolución da mesma á entidade avalista ou aseguradora, sempre que consten debidamente acreditadas tales circunstancias.9. A devolución do documento de aval ou seguro de caución realizarase ao depositante, ou no seu caso, á entidade avalista ou aseguradora, a solicitude daquel, ou cando intentada a devolución non fora posible.10. Cancelada a garantía, os interesados terán o prazo dun ano para recoller os documentos cos que, no seu caso, foi constituida, transcorrido o cal sen que se producirá a devolución pola Caixa procederá ao seo arquivo ou destrucción conforme á presente instrucción. Se transcorrido o prazo dun ano, os interesados requiren os documentos e estos foron arquivados ou destruidos, a Caixa requerirá un certificado no que conste a cancelación da garantía. CAPÍTULO IV.–INCAUTACIÓN DE GARANTÍAS ARTIGO 19.–EXPEDIENTE DE INCAUTACIÓN DE GARANTÍAS.1. A incautación total ou parcial de garantías por parte da Caixa municipal, requerirá a resolución notificada da unidade administrativa a cuxo favor se constituiu.2. No expediente tramitado ao efecto, o departamento instructor acreditará:  Que se ditou resolución da que se derive a incautación total ou parcial da garantía.  Que o acto polo que se declara o incumprimento por parte do obrigado é inmediatamente executivo e non concorre ningunha das excepcións previstas no artigo 98.1 Lei 39/2015, do 1 de outubro.  A contía da garantía que debe ser incautada.  A notificación ao interesado, aos efectos de audiencia, da intención de formular solicitude de incautación. Terá a condición de interesado tanto o avalista como o avalado, concedéndolles un prazo de dez días para que poidan presentar alegacións, así como o resultado das mesmas, no seu caso.3. Unha vez que se acredite polo órgano ordenante da execución que o acto é firme, pola Tesourería se tramitará acordo de execución de garantías, previo informe e fiscalización pola Intervención municipal, cuxo contido indicará: os antecedentes, a forma en que debe realizarse o ingreso e prazo para realízalo de conformidade co artigo 62.2 Lei Xeral Tributaria. Expedirase carta de pago, procedéndose á súa recadación pola vía de prema no caso de non realizarse o ingreso no prazo establecido.4. Unha vez posta a disposición do Concello o importe da garantía incautada, realizarase o seu rexistro contable aplicando o seu importe ao concepto orzamentario ou non orzamentario que corresponda e rexistrándose a cancelación da garantía executada mediante PNP devolvéndose o documento depositado á entidade avalista/ aseuguradora que realizou o ingreso.5. No caso de que a garantía a incautar estivera constituida por valores, a Tesourería requerirá o pago da cantidade solicitada ao organismo ou ente titular dos valores e ao garantizado, no caso de ser personas diferentes. No requerimento de pago se indicará a forma en que debe realizarse o ingreso e o prazo para a súa realización. Rematado o prazo de ingreso sen que este se realizara, procederase á enaxenación dos valores.6. Na execución de garantías mediante aval ou seguro de caución, a Tesourería requerirá a entidade avalista o pago da cantidade a executar segundo a resolución ou acordó de incautación. No requerimento de pago indicarase medio de pago e prazos de ingreso.6. A Tesourería coñecerá únicamente en vía de recurso de aquelas cuestións relativas ás actuacións propias no procedemento de incautación ou denegación de devolución. As resolucións que dite para a súa resolución non declararán se a incautación é ou non procedente nin resolverá cuestións relativas ao acto administrativo de declaración de incumprimento.7. Se a garantía incautada se constituiu en metálico, dictarase resolución cuxo ingreso se contabilizará directamente, cancelando o ingreso e o pago non orzamentario en formalización.8. Se a garantía incautada se constituirá a favor de organismo autónomo, a caixa de depósitos o comunicará á unidade de contabilidade correspondente a cal procederá a extender o documento contable para que esta transfira o importe incautado á conta operativa que designe o organismo autónomo. CAPÍTULO V.–PRESCRICIÓN E ABANDONO DAS GARANTÍAS ARTIGO 20.–PRESCRICIÓN E ABANDONO DAS GARANTÍAS EN EFECTIVO.1. As garantías constituídas en efectivo que non se consideren vixentes, e que se califiquen, polo transcurso do prazo de 20 anos a que se refire o artigo 18 da Lei 33/2003, do 3 de novembro, como valores abandonados, previa instrucción do expediente, ingresaranse como maiores recursos do orzamento. En todo caso, a instrucción do expediente non poderá iniciarse antes do cumprimento do prazo sinalado no artigo 18 da Lei 33/2003, do 3 de novembro, prazo sinalado para a prescrición extintinva das acccións para a súa recuperación. Con carácter xeral, os depósitos en metálico constituídos no Concello entenderase abandonados aos 20 anos sen terse reclamado.2. Prescripción das garantías en efectivo. Cancelada unha garantía constituida en efectivo e expedida a proposta de mandamento de pago, comezará a computarse o prazo de prescrición establecido no artigo 25 da Lei 47/2003, do 26 de novembro, xeral orzamentaria. Transcorrido o prazo de prescrición sen terse efectivo o pago por causas non imputables á Administración, dictarase resolución declarando a prescrición previa tramitación do expediente. CAPÍTULO VI.–PROCEDEMENTO DE DEPURACIÓN DE GARANTÍAS ARTIGO 21.–DEPURACIÓN DE GARANTÍAS E DEPÓSITOS.1. A Tesourería municipal, cando o considere oportuno, instruirá expediente de depuración de garantías e depósitos reflectidos nos estados contables. Para elo seguirase o seguinte procedemento:  Remitirase ás unidades tramitadoras do Concello ou ao Organismo Autónomo que corresponda, as garantías e depósitos constituídas cunha antigüedade maior de 20 anos para que constaten ou non a vixencia das mesmas.  Constatada a non vixencia pola unidade tramitadora ou transcorridos tres meses sen que se recibise informe, a Tesourería poderá propoñer ao órgano competente a baixa nos seus rexistros das ditas garantías e depósitos así como proceder á sua baixa contable. Non obstante o diposto anteriormente, se con posterioridade se constatara a vixencia dalgunha garantía ou depósito, cuxa baixa se acordara, adoptaranse as medidas oportunas para a súa rehabilitación.2. O disposto no apartado anterior será de aplicación ás garantías e depósitos cunha antigüedade superior a 20 anos, computados dende a seu rexistro contable.3. As actuacións de depuración realizaranse de oficio, previa fiscalización da Intervención e acordo da Alcaldía, ou órgano en que delegue, sexa cal sexa o órgano a disposición do que se tivesen constituido as garantías.4. Os acordos de prescipción, declaración de abandono de garantías e depuración serán publicados no Boletín oficial da Provincia a efectos de posibles reclamacións. DISPOSICIÓNS TRANSITORIAS PRIMEIRA.–As garantías constituídas con anterioridade á entrada en vigor desta instrucción rexeranse polas normas vixentes no momento da súa constitución, sen perxuízo da aplicación desta instrucción para a súa sustitución, devolución, cancelación, execución e depuración. SEGUNDA.–En relación coas garantías xa canceladas cuxa documentación non se atopase devolta no momento de entrar en vigor a presente instrucción, os interesados terán un prazo de tres meses, a contar dende a entrada en vigor, para recoller os documentos cos que foron constituídos, transcorrrido o cal a Caixa procederá ao seu arquivo ou destrucción. Se transcorrido dito prazo o interesado require os documentos e estos xa foron arquivados ou destruidos, a Caixa emitirá un certificado en que conste a cancelación da garantía. DISPOSICIÓNS ADICIONAIS PRIMEIRA.–Pola Tesourería municipal procederase a incluír o disposto na presente instrucción no Regulamento da Caixa Municipal de Garantías e Depósitos do Concello de Narón, disposición que será incluida no Plan Normativo anual. SEGUNDA.–Calesqueira modificación legal das normas que serviron de base para a elaboración da presente instrucción determinará a inmediata adecuación desta a ditas modificacións. En todo caso, e para todo o non previsto nesta instrucción será de aplicación o previsto no Real Decreto 937/2020, do 27 de outubro, polo que se aproba o Regulamento da Caixa Xeral de Depósitos e calesqueira outra disposición de carácter estatal sobre a materia. TERCEIRA.–Incorpóranse á presente instrucción no Anexo diversos modelos. DISPOSICIÓN FINAL A entrada en vigor da presente instrucción producirase trala súa aprobación e publicación do seu texto íntegro no Boletín Oficial da Provincia e comezará a aplicarse a partir do 1 de xaneiro de 2022. Narón, 26 de novembro de 2021. A alcaldesa-presidenta Marián Ferreiro Díaz